Բելառուսի նախագահի «միլինկի» դառնալը, թերևս պատահական չէ: Ռուսաստանի և Իսրայելի քաղաքացիություն ունեցող բլոգեր Լապշինի արտահանձնման հարցի քննարկմանը «Բատկան» չէր հիշում հայ-բելառուսական հարաբերությունների մասին: Դե, ախորժակը շատ մեծ էր: Բելառուսն իր «մարդասիրական» քայլի դիմաց ակնկալում էր էժան գնով նավթ ստանալ Ադրբեջանից: Մինչդեռ Բաքուն հիմար ու «գցված» վիճակում թողեց Բելառուսին: Սրան էլ եթե գումարենք միջազգային աղմուկը, Բելառուսում սկսված ներքին խժդժությունները, ինչու չէ՝ գուցե նաև մեր դիվանագիտության աշխատանքը, Լուկաշենկոյի փափկությունը հասկանալի լինի: Առավելևս, որ ինչպես Լուկաշենկոն խոստովանեց` իր արջի ծառայությունների կարիքը ոչ ոք չունի: